CELEX: 32019D0523(02)
Language: el
Date: 2019-05-14 00:00:00
Title: Εκτελεστική απόφαση της Επιτροπής, της 14ης Μαΐου 2019, σχετικά με τη δημοσίευση στην Επίσημη Εφημερίδα της Ευρωπαϊκής Ένωσης της αίτησης για έγκριση τροποποίησης των προδιαγραφών προϊόντος, η οποία δεν είναι ήσσονος σημασίας, σύμφωνα με το άρθρο 53 του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου όσον αφορά την ονομασία «Beurre d’Isigny» (ΠΟΠ)

23.5.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 177/14
               
            
         ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
         της 14ης Μαΐου 2019
         σχετικά με τη δημοσίευση στην Επίσημη Εφημερίδα της Ευρωπαϊκής Ένωσης της αίτησης για έγκριση τροποποίησης των προδιαγραφών προϊόντος, η οποία δεν είναι ήσσονος σημασίας, σύμφωνα με το άρθρο 53 του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου όσον αφορά την ονομασία «Beurre d’Isigny» (ΠΟΠ)
         (2019/C 177/03)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 50 παράγραφος 2 στοιχείο α) σε συνδυασμό με το άρθρο 53 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η Γαλλία υπέβαλε αίτηση για την έγκριση τροποποίησης, η οποία δεν είναι ήσσονος σημασίας, των προδιαγραφών προϊόντος «Beurre d’Isigny» (ΠΟΠ), σύμφωνα με το άρθρο 49 παράγραφος 4 του κανονισμού (ΕΕ) αριθ. 1151/2012.
                  
               
                     (2)
                  
                  
                     Σύμφωνα με το άρθρο 50 του κανονισμού (ΕΕ) αριθ. 1151/2012, η Επιτροπή εξέτασε την αίτηση και κατέληξε στο συμπέρασμα ότι πληρούνται οι όροι που προβλέπονται στον εν λόγω κανονισμό.
                  
               
                     (3)
                  
                  
                     Για να καταστεί δυνατή η υποβολή ενστάσεων σύμφωνα με το άρθρο 51 του κανονισμού (ΕΕ) αριθ. 1151/2012, η προβλεπόμενη στο άρθρο 10 παράγραφος 1 πρώτο εδάφιο του εκτελεστικού κανονισμού (ΕΕ) αριθ. 668/2014 της Επιτροπής (2) αίτηση για έγκριση τροποποίησης των προδιαγραφών προϊόντος, η οποία δεν είναι ήσσονος σημασίας, καθώς και το τροποποιημένο ενιαίο έγγραφο και η παραπομπή στη δημοσίευση των σχετικών προδιαγραφών προϊόντος για την καταχωρισμένη ονομασία «Beurre d’Isigny» (ΠΟΠ) θα πρέπει να δημοσιευθούν στην Επίσημη Εφημερίδα της Ευρωπαϊκής Ένωσης,
                  
               ΑΠΟΦΑΣΙΖΕΙ:
         
            Άρθρο μόνο
            Η αίτηση για έγκριση τροποποίησης των προδιαγραφών προϊόντος η οποία δεν είναι ήσσονος σημασίας, σύμφωνα με το άρθρο 10 παράγραφος 1 πρώτο εδάφιο του εκτελεστικού κανονισμού (ΕΕ) αριθ. 668/2014 της Επιτροπής, καθώς και το τροποποιημένο ενιαίο έγγραφο και η παραπομπή στη δημοσίευση των σχετικών προδιαγραφών του προϊόντος, για την καταχωρισμένη ονομασία «Beurre d’Isigny» (ΠΟΠ), παρατίθενται στο παράρτημα της παρούσας απόφασης.
            Σύμφωνα με το άρθρο 51 του κανονισμού (ΕΕ) αριθ. 1151/2012, η δημοσίευση της παρούσας απόφασης παρέχει το δικαίωμα ένστασης κατά της τροποποίησης που αναφέρεται στο πρώτο εδάφιο του παρόντος άρθρου, εντός τριών μηνών από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 14 Μαΐου 2019.
            
               
                  Για την Επιτροπή
               
               Phil HOGAN
               
                  Μέλος της Επιτροπής
               
            
         
         
            (1)  ΕΕ L 343 της 14.12.2012, σ. 1.
         
            (2)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).
      
      
         
            ΠΑΡΑΡΤΗΜΑ
            ΑΙΤΗΣΗ ΓΙΑ ΕΓΚΡΙΣΗ ΤΡΟΠΟΠΟΙΗΣΗΣ ΤΩΝ ΠΡΟΔΙΑΓΡΑΦΩΝ ΠΡΟΪΟΝΤΟΣ ΠΡΟΣΤΑΤΕΥΟΜΕΝΗΣ ΟΝΟΜΑΣΙΑΣ ΠΡΟΕΛΕΥΣΗΣ/ΠΡΟΣΤΑΤΕΥΟΜΕΝΗΣ ΓΕΩΓΡΑΦΙΚΗΣ ΕΝΔΕΙΞΗΣ Η ΟΠΟΙΑ ΔΕΝ ΕΙΝΑΙ ΗΣΣΟΝΟΣ ΣΗΜΑΣΙΑΣ
            
               Αίτηση για έγκριση τροποποίησης σύμφωνα με το άρθρο 53 παράγραφος 2 πρώτο εδάφιο του κανονισμού (ΕΕ) αριθ. 1151/2012
            
            
               «Beurre d'Isigny»
            
            
               Αριθ. ΕΕ: PDO-FR-0138-AM01 – 19.10.2017
            
            
               ΠΟΠ ( X ) ΠΓΕ ( )
            
            1.   Αιτούσα ομάδα και έννομο συμφέρον
            
            
                        Syndicat Professionnel de Défense des Producteurs de Lait et Transformateurs de Beurre et Crème d'Isigny-sur-Mer – Baie des Veys
                     
                  
                        2, rue du docteur Boutrois
                     
                  
                        14230 Isigny-sur-Mer
                     
                  
                        FRANCE
                     
                  
                        Τηλ. +33 231513310
                     
                  
                        Φαξ +33 231923397
                     
                  
                        Email: ODG.beurrecremeisigny@isysme.com
                     
                  Σύνθεση: η ομάδα αποτελείται από γαλακτοπαραγωγούς και παρασκευαστές βουτύρου. Έχει επομένως έννομο συμφέρον να προτείνει την αίτηση τροποποίησης.
            2.   Κράτος μέλος ή τρίτη χώρα
            
            Γαλλία
            3.   Κεφάλαιο των προδιαγραφών προϊόντος που αφορά/-ούν η/οι τροποποίηση/-εις
            
            
                        —
                     
                     
                        ☐
                     
                     
                        Ονομασία του προϊόντος
                     
                  
                        —
                     
                     
                        ☒
                     
                     
                        Περιγραφή του προϊόντος
                     
                  
                        —
                     
                     
                        ☒
                     
                     
                        Γεωγραφική περιοχή
                     
                  
                        —
                     
                     
                        ☒
                     
                     
                        Απόδειξη της καταγωγής
                     
                  
                        —
                     
                     
                        ☒
                     
                     
                        Μέθοδος παραγωγής
                     
                  
                        —
                     
                     
                        ☒
                     
                     
                        Δεσμός
                     
                  
                        —
                     
                     
                        ☒
                     
                     
                        Επισήμανση
                     
                  
                        —
                     
                     
                        ☒
                     
                     
                        Άλλο [στοιχεία επικοινωνίας της αρμόδιας υπηρεσίας του κράτους μέλους και της αιτούσας ομάδας, στοιχεία επικοινωνίας του οργανισμού ελέγχου, εθνικές απαιτήσεις]
                     
                  4.   Τύπος τροποποίησης/τροποποιήσεων
            
            
                        —
                     
                     
                        ☐
                     
                     
                        Τροποποίηση των προδιαγραφών προϊόντος καταχωρισμένης ΠΟΠ ή ΠΓΕ η οποία δεν μπορεί να θεωρηθεί ήσσονος σημασίας κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012
                     
                  
                        —
                     
                     
                        ☒
                     
                     
                        Τροποποίηση των προδιαγραφών προϊόντος καταχωρισμένης ΠΟΠ ή ΠΓΕ, για την οποία δεν έχει δημοσιευθεί ενιαίο έγγραφο (ή ισοδύναμο έγγραφο) και η οποία δεν μπορεί να θεωρηθεί ήσσονος σημασίας κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012
                     
                  5.   Τροποποίηση/Τροποποιήσεις
            
            5.1.   
                  Κεφάλαιο «Περιγραφή του προϊόντος»
               
            
            Όσον αφορά τις προδιαγραφές που καταχωρίστηκαν το 1996 για τα δύο προϊόντα «Beurre d'Isigny» και «Crème d'Isigny», το κεφάλαιο που αφορά την περιγραφή των χαρακτηριστικών του προϊόντος επικεντρώνεται πλέον αποκλειστικά στο προϊόν «Beurre d'Isigny».
            Επιπλέον, προκειμένου να ληφθούν υπόψη οι εποχικές διακυμάνσεις της διατροφής των αγελάδων γαλακτοπαραγωγής που επηρεάζουν το χρώμα του βουτύρου, ο ορισμός του χρώματος του προϊόντος διευρύνεται. Το χρώμα, αντί για «χρυσοκίτρινο», ορίζεται πλέον ως: «υπόλευκο έως χρυσοκίτρινο». Η «κρεμώδης» υφή συμπληρώνεται με τη φράση «εξαιρετική δυνατότητα επάλειψης». Για τον καλύτερο χαρακτηρισμό του προϊόντος ο όρος «αρωματικό», ο οποίος δεν είναι επαρκώς περιγραφικός, απαλείφεται. Αντί αυτού, περιγράφονται τα αρώματα: «αρώματα νωπής κρέμας γάλακτος και φουντουκιού». Προστίθεται επίσης ότι το βούτυρο «μπορεί να υποβληθεί σε ειδική επεξεργασία ώστε να καταστεί κατάλληλο για την παρασκευή φύλλων ζύμης σφολιάτας, με σκοπό να ληφθούν υπόψη όλες οι δυνατές χρήσεις του προϊόντος.». Στο κεφάλαιο αυτό διευκρινίζεται επίσης ότι το βούτυρο «μπορεί να αλατιστεί», διαδικασία που αναφέρεται μόνο στο κεφάλαιο «Μέθοδος παραγωγής» των ισχυουσών προδιαγραφών. Τέλος, προστίθεται η περιεκτικότητα των διαφόρων κατηγοριών βουτύρου σε λιπαρά: 82 % τουλάχιστον για το ανάλατο βούτυρο και 80 % τουλάχιστον για το αλατισμένο βούτυρο.
            Έτσι, η διατύπωση των ισχυουσών προδιαγραφών του προϊόντος: «Τα δύο αυτά γαλακτοκομικά προϊόντα παρουσιάζουν πρωτότυπα χαρακτηριστικά. Το φυσικό τους χρώμα είναι χρυσοκίτρινο. Είναι αρωματικά και η υφή τους είναι κρεμώδης.»
            
            αντικαθίσταται από το ακόλουθο κείμενο:
            
               
                  «Το φυσικό χρώμα του βουτύρου “Beurre d'Isigny” είναι υπόλευκο έως χρυσοκίτρινο. Η κρεμώδης υφή του το καθιστά ιδιαίτερα κατάλληλο για επάλειψη. Αναδίδει συχνά αρώματα κρέμας γάλακτος και φουντουκιού. Μπορεί να υποβληθεί σε ειδική επεξεργασία ώστε να καταστεί κατάλληλο για την παρασκευή φύλλων ζύμης σφολιάτας και μπορεί να αλατιστεί.
               
               
                  Η περιεκτικότητα σε λιπαρά υπερβαίνει το 82 % για ανάλατο βούτυρο και το 80 % για το αλατισμένο βούτυρο.».
               
            
            Η παράγραφος αυτή προστίθεται επίσης στο σημείο 3.2 του ενιαίου εγγράφου και αντικαθιστά τη φράση που αναφέρεται στη σύνοψη και ορίζει, όσον αφορά την περιγραφή του προϊόντος, ότι «το φυσικό χρώμα του βουτύρου είναι χρυσαφί λόγω της πλούσιας περιεκτικότητάς του σε καροτενοειδή.».
            Άλλωστε, η αναφορά στην «πλούσια περιεκτικότητά του σε καροτενοειδή» συμπεριλήφθηκε στο κεφάλαιο για την αιτιώδη σχέση των προδιαγραφών και του ενιαίου εγγράφου, καθώς το κεφάλαιο για την περιγραφή του προϊόντος δεν περιέχει τιμή-στόχο σχετικά με την περιεκτικότητα του βουτύρου σε καροτενοειδή.
            5.2.   
                  Κεφάλαιο «Γεωγραφική περιοχή»
               
            
            Το κεφάλαιο των προδιαγραφών «Οριοθέτηση της γεωγραφικής περιοχής» παρουσιάζει το σύνολο των σταδίων που εκτελούνται στη γεωγραφική περιοχή. Επικαιροποιούνται επίσης οι ονομασίες των διαφόρων κοινοτήτων που ανήκουν στην περιοχή.
            Με τις τροποποιήσεις αυτές αποσαφηνίζονται τα διάφορα στάδια και επικαιροποιείται ο κατάλογος των κοινοτήτων χωρίς ωστόσο να τροποποιηθούν τα όρια της γεωγραφικής περιοχής.
            Το στάδιο της συσκευασίας είναι απαραίτητο να εκτελείται εντός της περιοχής. Έτσι, η διαδικασία αυτή πρέπει να εκτελείται αμέσως μετά το τέλος της παρασκευής, αφενός για να αποφεύγεται οποιαδήποτε αλλοίωση του προϊόντος λόγω της οξείδωσης των λιπαρών ουσιών που προκαλείται συχνά κατά τις μεταφορές πολύ μεγάλης διάρκειας, και αφετέρου, για να αποφεύγονται απάτες (νόθευση του βουτύρου). Επιπλέον, διευκρινίζεται ότι η ενδεχόμενη απλή/βαθιά κατάψυξη εκτελείται εντός της γεωγραφικής περιοχής της ονομασίας προέλευσης. Η διαδικασία αυτή, η οποία είναι αναγκαία για λόγους που συνδέονται με τη βελτίωση της ιχνηλασιμότητας, διασφαλίζει την αδιάλειπτη μετάβαση από το ένα στάδιο στο επόμενο, τα οποία πρέπει να εκτελούνται εντός της γεωγραφικής περιοχής.
            5.3.   
                  Κεφάλαιο «Απόδειξη της καταγωγής»
               
            
            Λαμβάνοντας υπόψη τις εθνικές νομοθετικές και ρυθμιστικές εξελίξεις, το κεφάλαιο των προδιαγραφών «Στοιχεία που αποδεικνύουν ότι το προϊόν προέρχεται από τη γεωγραφική περιοχή» εμπλουτίστηκε και περιλαμβάνει τις υποχρεώσεις υποβολής δηλώσεων και τήρησης μητρώων σχετικά με την ιχνηλασιμότητα του προϊόντος και την παρακολούθηση των συνθηκών παραγωγής.
            Έτσι, προστίθενται παράγραφοι οι οποίες αφορούν:
            
                        —
                     
                     
                        
                           τη δήλωση ταυτοποίησης των επιχειρήσεων και διάφορες άλλες υποχρεώσεις υποβολής δηλώσεων που υπέχουν οι επιχειρήσεις, αν μάλιστα πρόκειται να διακόψουν προσωρινά την παραγωγή («προκαταρκτική δήλωση για τη μη πρόθεση παραγωγής» και «προκαταρκτική δήλωση για την επανέναρξη της παραγωγής»),
                     
                  
                        —
                     
                     
                        την «τήρηση μητρώων», στις οποίες προσδιορίζονται οι υποχρεώσεις των κτηνοτρόφων και επαναλαμβάνονται οι διατάξεις που ισχύουν σε εθνικό επίπεδο για τους παρασκευαστές βουτύρου,
                     
                  
                        —
                     
                     
                        τις μεθόδους ελέγχου που προβλέπονται ήδη στις ισχύουσες εθνικές διατάξεις: «Το σύνολο αυτής της διαδικασίας συνοδεύεται από αναλυτικές και οργανοληπτικές εξετάσεις που εκτελούνται αιφνιδιαστικά και σε δειγματοληπτική βάση στα συσκευασμένα και έτοιμα προς πώληση προϊόντα.».
                     
                  5.4.   
                  Κεφάλαιο «Μέθοδος παραγωγής»
               
            
            Στις προδιαγραφές αναπτύσσονται πολλά σημεία της μεθόδου παραγωγής προκειμένου να περιγραφούν καλύτερα οι συνθήκες γαλακτοπαραγωγής και μεταποίησης του «Beurre d'Isigny». Τα στοιχεία αυτά συμβάλλουν στην ενίσχυση του δεσμού με τη γεωγραφική περιοχή.
            Ενσωματώνονται διατάξεις σχετικά με τη διαχείριση του κοπαδιού γαλακτοπαραγωγής (φυλή, διατροφή) προκειμένου να καταγραφούν οι παραδοσιακές πρακτικές.
            
               Διαχείριση του κοπαδιού
            
            Το κοπάδι γαλακτοπαραγωγής ορίζεται ως εξής:
            
               «Ως κοπάδι, κατά την έννοια των υπό εξέταση προδιαγραφών, νοείται το σύνολο των αγελάδων γαλακτοπαραγωγής μιας εκμετάλλευσης, το οποίο αποτελείται από αγελάδες σε γαλακτοφορία και από αγελάδες που έχουν στερέψει.».
            
            Η παρούσα διάταξη προστίθεται προκειμένου να οριστεί με σαφήνεια σε ποια ζώα γίνεται αναφορά όταν χρησιμοποιούνται οι όροι «κοπάδι γαλακτοπαραγωγής» και «αγελάδες γαλακτοπαραγωγής», να περιγραφεί ο έλεγχος και να αποφευχθεί οποιαδήποτε σύγχυση.
            Προκειμένου να καταδειχθεί ο δεσμός μεταξύ του προϊόντος και της γεωγραφικής περιοχής, η πρακτική της κατανάλωσης χόρτου (βόσκηση, άχυρο κ.λπ.), η οποία συνδέεται με την παράδοση της κτηνοτροφίας σε χορτολιβαδικές εκτάσεις στη γεωγραφική περιοχή, προσδιορίζεται με τις ακόλουθες διατάξεις:
            
                        —
                     
                     
                        «Η βόσκηση του κοπαδιού πρέπει να διαρκεί τουλάχιστον 7 μήνες».
                     
                  
                        —
                     
                     
                        «Η κύρια χορτολιβαδική έκταση κάθε εκμετάλλευσης πρέπει να περιλαμβάνει χόρτο σε ποσοστό τουλάχιστον 50 %. Κάθε αγελάδα σε γαλακτοφορία έχει στη διάθεσή της τουλάχιστον 35 άρια (φυσικών, προσωρινών ή ετήσιων) λειμώνων εκ των οποίων 20 τουλάχιστον άρια χρησιμοποιούνται για βοσκή ή 10 τουλάχιστον άρια χρησιμοποιούνται για βοσκή, η οποία συνοδεύεται από τη χορήγηση νωπής χορτονομής».
                     
                  
               Φυλή
            
            Προκειμένου να διασφαλιστεί η σημαντική χρήση γάλακτος που προέρχεται από αγελάδες της νορμανδικής φυλής για την παρασκευή του βουτύρου «Beurre d'Isigny», δεδομένου μάλιστα ότι η χρήση του συγκεκριμένου γάλακτος αποτελεί στοιχείο δεσμού μεταξύ της γεωγραφικής περιοχής και του προϊόντος, προστίθεται ότι:
            
               «Στη μονάδα παρασκευής, το γάλα κάθε συλλογής που χρησιμοποιείται για την παρασκευή του “Beurre d'Isigny” προέρχεται από συνολικό κοπάδι που αποτελείται κατά 30 % τουλάχιστον από αγελάδες γαλακτοπαραγωγής της νορμανδικής φυλής.».
            
            Για να προσδιοριστεί η έννοια της συλλογής και να διευκρινιστεί ο έλεγχος της διάταξης, προστίθεται επίσης ότι:
            
               «Ως συλλογή ορίζεται το σύνολο του γάλακτος που συλλέγεται και χρησιμοποιείται από τον παρασκευαστή εντός διαστήματος 48 ωρών.».
            
            Οι ως άνω διευκρινίσεις εισάγονται επίσης στο σημείο 3.3 του ενιαίου εγγράφου.
            
               Διατροφή του κοπαδιού
            
            Για να καταδειχθεί ο δεσμός του προϊόντος με τη γεωγραφική περιοχή μέσω της διατροφής των αγελάδων γαλακτοπαραγωγής με ζωοτροφές που προέρχονται κατά πλειονότητα από τη γεωγραφική περιοχή, προστίθεται ότι το 80 % του βασικού σιτηρεσίου του κοπαδιού προέρχεται από την περιοχή και ότι η νωπή ή διατηρημένη χορτονομή πρέπει να αποτελεί κατά μέσο όρο το 40 % τουλάχιστον του σιτηρεσίου όσο διαρκεί η περίοδος βόσκησης και το 20 % τουλάχιστον καθημερινά την υπόλοιπη περίοδο του έτους. Επίσης, για να προσδιοριστεί καλύτερα το είδος των ζωοτροφών που χρησιμοποιούνται, καταρτίζεται θετικός κατάλογος επιτρεπόμενων χορτονομών. Έτσι, στις προδιαγραφές προστίθενται οι ακόλουθες διατάξεις:
            
               «Το βασικό σιτηρέσιο του κοπαδιού, εκφραζόμενο σε ξηρά ουσία, προέρχεται κατά 80 % από τη γεωγραφική περιοχή. Αποτελείται από τις ακόλουθες νωπές ή διατηρημένες χορτονομές: χόρτο, αραβόσιτος, σιτηρά ή μη ώριμες πρωτεϊνούχες καλλιέργειες (ολόκληρο φυτό), άχυρο, μηδική καθώς επίσης και κτηνοτροφικά τεύτλα, ριζωματώδη λαχανικά και αφυδατωμένη πούλπα ζαχαρότευτλων.».
            
            
               «Η νωπή ή διατηρημένη χορτονομή αποτελεί κατά μέσο όρο το 40 % τουλάχιστον του σιτηρεσίου, εκφραζόμενο σε ξηρά ουσία, κατά τη διάρκεια της επτάμηνης τουλάχιστον βόσκησης. Κατά τη διάρκεια της υπόλοιπης περιόδου του έτους, το μερίδιο της χορτονομής, εκφραζόμενο σε ξηρά ουσία, πρέπει να αντιστοιχεί τουλάχιστον στο 20 % του καθημερινού σιτηρεσίου.».
            
            Οι διατάξεις αυτές σχετικά με τη διατροφή του κοπαδιού αποσαφηνίζονται επίσης στο σημείο 3.3. του ενιαίου εγγράφου.
            Όσον αφορά τις αγελάδες γαλακτοπαραγωγής, η χορήγηση συμπληρωματικών ζωοτροφών περιορίζεται σε 1 800 kg ξηράς ουσίας ανά αγελάδα του κοπαδιού και ανά ημερολογιακό έτος. Σκοπός είναι να αποφεύγεται η εκτεταμένη χρήση αυτών των ζωοτροφών στη διατροφή των ζώων και να δίνεται προτεραιότητα στο βασικό σιτηρέσιο που προέρχεται από τη γεωγραφική περιοχή.
            Προστίθεται η ακόλουθη παράγραφος:
            
               «Η χορήγηση συμπληρωματικών ζωοτροφών περιορίζεται σε 1 800 kg, εκφραζόμενη σε ξηρά ουσία, ανά αγελάδα του κοπαδιού και ανά ημερολογιακό έτος.».
            
            Η διάταξη αυτή προστίθεται επίσης στο σημείο 3.3 του ενιαίου εγγράφου.
            Λόγω του αρνητικού αντικτύπου τους στα οργανοληπτικά χαρακτηριστικά του γάλακτος, στις προδιαγραφές προσδιορίζεται ότι πολλά προϊόντα και πρώτες ύλες απαγορεύεται να χρησιμοποιούνται στη διατροφή των αγελάδων σε γαλακτοφορία. Προστίθεται επομένως η εξής παράγραφος:
            «Απαγορεύεται να χρησιμοποιούνται, τόσο στο βασικό σιτηρέσιο, όσο και στις συμπληρωματικές ζωοτροφές: λάχανο, γογγυλοκράμβη, αγριογογγύλη και αγριοκράμβη σε νωπή μορφή.
            Οι ακόλουθες πρώτες ύλες απαγορεύεται να χρησιμοποιούνται στις συμπληρωματικές ζωοτροφές σύμφωνα με την ταξινόμηση του παραρτήματος Γ του κανονισμού (ΕΕ) αριθ. 68/2013 σχετικά με τις ζωοτροφές:
            
                        —
                     
                     
                        Φοινικέλαιο, αραχιδέλαιο, ηλιέλαιο και ελαιόλαδο, ως έχουν ή ισομερή τους (κλάση 2.20.1).
                     
                  
                        —
                     
                     
                        Προϊόντα γάλακτος και προϊόντα τους (κλάση 8)
                     
                  
                        —
                     
                     
                        Προϊόντα χερσαίων ζώων και προϊόντα τους (κλάση 9)
                     
                  
                        —
                     
                     
                        Ψάρια και άλλα υδρόβια ζώα και προϊόντα τους (κλάση 10) εκτός του μουρουνέλαιου.
                     
                  
                        —
                     
                     
                        Διάφορα (κλάση 13) εκτός από τις μελάσες γλυκόζης.
                     
                  Τέλος, απαγορεύεται να χρησιμοποιούνται η ουρία και τα παράγωγά της, ως πρόσθετα ζωοτροφών τα οποία ορίζονται στο παράρτημα 1 του κανονισμού (ΕΚ) αριθ. 1831/2003 για τα πρόσθετα που χρησιμοποιούνται στη διατροφή των ζώων.».
            Τα στοιχεία αυτά περιλαμβάνονται στο σημείο 3.3 του ενιαίου εγγράφου.
            Προκειμένου να περιγραφούν καλύτερα οι σύγχρονες πρακτικές, προστίθενται δύο κεφάλαια που περιλαμβάνουν τα διάφορα στάδια της παρασκευής του βουτύρου: «συλλογή και παραλαβή του γάλακτος» και «επεξεργασία και συσκευασία».
            
               Συλλογή και παραλαβή του γάλακτος
            
            Για να αποφεύγονται προβλήματα αλλοίωσης της πρώτης ύλης στη γεωργική εκμετάλλευση, ο χρόνος αποθήκευσης του γάλακτος που χρησιμοποιείται για την παρασκευή του «Beurre d'Isigny» οριοθετείται.
            Επίσης, για τη βελτίωση της ιχνηλασιμότητας, διευκρινίζεται ότι η μεταφόρτωση του γάλακτος μεταξύ των εκμεταλλεύσεων και της μονάδας παραγωγής βουτύρου απαγορεύεται.
            Τέλος, προστίθεται κριτήριο για την οξύτητα του νωπού γάλακτος προκειμένου να διασφαλιστεί ότι η πρώτη ύλη δεν υφίσταται αλλοίωση.
            Τα διαφορετικά αυτά στοιχεία περιλαμβάνονται στην ακόλουθη διάταξη:
            
               «Η συλλογή εκτελείται το αργότερο ανά 48 ώρες μετά το πρώτο άρμεγμα. Το γάλα που συλλέγεται στις εκμεταλλεύσεις μεταφέρεται απευθείας στο εργαστήριο αποκορύφωσης χωρίς μεταφόρτωση. Κατά την παραλαβή, η οξύτητα του νωπού γάλακτος κυμαίνεται μεταξύ 14 και 16 °Dornic, δηλαδή μεταξύ pH 6,6 και pH 6,85.».
            
            Η διάταξη αυτή περιλαμβάνεται αυτούσια στο σημείο 3.3 του ενιαίου εγγράφου.
            
               Παρασκευή και συσκευασία
            
            
               Αποκορύφωση και παστερίωση
            
            Προστίθεται κεφάλαιο για την αποκορύφωση και την παστερίωση. Διευκρινίζεται ότι «ο χρόνος αναμονής του γάλακτος πριν από την αποκορύφωση δεν πρέπει να υπερβαίνει τις 48 ώρες κατ' ανώτατο όριο μετά την παραλαβή», ώστε να διαφυλάσσεται η ποιότητα της πρώτης ύλης.
            Τα δύο στάδια της παστερίωσης που διασφαλίζουν την παραγωγή του προϊόντος σύμφωνα με τις προδιαγραφές προστίθενται και έχουν ως εξής:
            
               «Πριν από την αποκορύφωση, το πλήρες γάλα που συλλέγεται μπορεί να υποβληθεί στο πρώτο στάδιο της προκαταρκτικής παστερίωσης σε θερμοκρασία 74 °C. Μετά την αποκορύφωση, η κρέμα υποβάλλεται σε παστερίωση σε θερμοκρασία που κυμαίνεται από 86 έως 95 °C για 30 έως 180 δευτερόλεπτα.».
            
            Η διάταξη αυτή έρχεται να συμπληρώσει τη διάταξη των ισχυουσών προδιαγραφών «Το γάλα και η κρέμα πρέπει να είναι παστεριωμένα.».
            Επιπλέον, οι αναφορές στις εθνικές νομικές και ρυθμιστικές απαιτήσεις που αφορούν τόσο το ζωικό κεφάλαιο όσο και το γάλα και το βούτυρο απαλείφονται.
            Άλλωστε, για να διαφυλαχθεί η ποιότητα της πρώτης ύλης, καθορίζεται το μέγιστο χρονικό διάστημα που μπορεί να μεσολαβεί από το τέλος της αποκορύφωσης του γάλακτος μέχρι την παστερίωση: «Η τελευταία αυτή επεξεργασία πρέπει να εκτελείται το αργότερο εντός τριάντα έξι ωρών από το τέλος της αποκορύφωσης του γάλακτος.».
            Για να προσδιοριστούν τα είδη της κρέμας που μπορούν να χρησιμοποιηθούν για την παρασκευή του «Beurre d'Isigny», διευκρινίζεται ότι «Η ελάχιστη περιεκτικότητα σε λιπαρές ουσίες της κρέμας που προορίζεται για την παρασκευή του βουτύρου ανέρχεται σε τουλάχιστον 35 γραμμάρια ανά 100 γραμμάρια προϊόντος.».
            Όσον αφορά τις διάφορες χρήσεις του προϊόντος κατά την αποκορύφωσης και την παστερίωση, προστίθεται ότι «η κρέμα μειωμένης περιεκτικότητας σε λιπαρές ουσίες, η νωπή κρέμα, η αποστειρωμένη κρέμα και η αποστειρωμένη σε υπερυψηλή θερμοκρασία κρέμα (UHT) δεν μπορούν να χρησιμοποιούνται για την παρασκευή του βουτύρου».
            Η φράση αυτή προστίθεται στο σημείο 3.3 του ενιαίου εγγράφου.
            Συμπληρώνεται επίσης ο κατάλογος των ουσιών που απαγορεύεται να χρησιμοποιούνται για την παραγωγή του «Beurre d'Isigny», καθώς διευκρινίζεται ότι απαγορεύεται τόσο το βουτυρόγαλα όσο και η προσθήκη προσθέτων, βοηθητικών μέσων επεξεργασίας και οποιουδήποτε άλλου συστατικού με εξαίρεση τα γαλακτικά ένζυμα.
            Συνεπώς, η ακόλουθη παράγραφος:
            «Απαγορεύεται να χρησιμοποιούνται οι ακόλουθες ουσίες με σκοπό την παρασκευή και τη διάθεση στο εμπόριο του “Beurre d'Isigny”:
            
                        —
                     
                     
                        κρέμες ορού γάλακτος, κρέμες ανασυσταμένες, διατηρημένες σε απλή/βαθιά κατάψυξη,
                     
                  
                        —
                     
                     
                        χρωστικές ή αντιοξειδωτικά,
                     
                  
                        —
                     
                     
                        αντιοξειδωτικές ουσίες για μείωση της οξύτητας του γάλακτος ή της κρέμας,»
                     
                  αντικαθίσταται από την ακόλουθη παράγραφο
            
               «Η κρέμα μειωμένης περιεκτικότητας σε λιπαρές ουσίες, η νωπή κρέμα, η αποστειρωμένη κρέμα και η αποστειρωμένη σε υπερυψηλή θερμοκρασία κρέμα (UHT) δεν μπορούν να χρησιμοποιούνται για την παρασκευή του βουτύρου.
               Η κρέμα ορού γάλακτος, το βουτυρόγαλα, η ανασυσταμένη κρέμα, η διατηρημένη σε απλή/βαθιά κατάψυξη κρέμα, χρωστικές ή αντιοξειδωτικά, αντιοξειδωτικές ουσίες που αποσκοπούν στη μείωση της οξύτητας του γάλακτος ή της κρέμας, πρόσθετα, βοηθητικά μέσα επεξεργασίας ή οποιοδήποτε άλλο συστατικό με εξαίρεση τα γαλακτικά ένζυμα απαγορεύεται να χρησιμοποιούνται για την παραγωγή της κρέμας που προορίζεται για την παρασκευή του βουτύρου “Beurre d'Isigny”.».
            
            Η διάταξη στην οποία διευκρινίζεται ότι «όλες οι μέθοδοι που αποσκοπούν στην αύξηση της περιεκτικότητας σε στερεό υπόλειμμα χωρίς λίπος, μέσω κυρίως της ενσωμάτωσης γαλακτικών καλλιεργειών και ενζύμων κατά τη μάλαξης» μεταφέρεται στο κεφάλαιο «Ενοφθαλμισμός και απόδαρση» στο οποίο ουσιαστικά περιλαμβάνονται και προσδιορίζονται τα διαφορετικά στάδια παρασκευής του βουτύρου, κυρίως το στάδιο της μάλαξης (ή απόδαρσης).
            Η διάταξη με την οποία διευκρινίζεται ότι «στο βούτυρο μπορεί να προστεθεί αλάτι σε ποσότητα που δεν υπερβαίνει τα 2 γραμμάρια ανά 100 γραμμάρια» μεταφέρεται επίσης στο κεφάλαιο «Ενοφθαλμισμός και απόδαρση» αλλά το όριο των 2 γραμμαρίων ανά 100 γραμμάρια καταργείται λόγω του ότι το θέμα αυτό ρυθμίζεται από τη γενική νομοθεσία.
            
               Ενοφθαλμισμός και απόδαρση
            
            Προστίθεται επίσης κεφάλαιο για τον διαχωρισμό των διατάξεων που αφορούν τον ενοφθαλμισμό και την απόδαρση. Διευκρινίζεται μάλιστα ότι ο ενοφθαλμισμός της κρέμας εκτελείται στη «μονάδα παραγωγής βουτύρου» και το αργότερο εντός 48 ωρών από το τέλος της αποκορύφωσης. Προστίθεται επίσης ότι το διάστημα μεταξύ της παραλαβής του γάλακτος και του ενοφθαλμισμού της κρέμας δεν μπορεί να υπερβαίνει τις 72 ώρες.
            Έτσι, προσδιορίζεται η μέθοδος παραγωγής του βουτύρου καθώς προστίθεται ότι το βούτυρο παράγεται με απόδαρση της κρέμας που έχει ήδη ενοφθαλμιστεί και ωριμάσει (σε βουτυροποιητική μηχανή συνεχούς λειτουργίας ή σε βουτυροκάδη) και ότι οι κόκκοι βουτύρου που δημιουργούνται υποβάλλονται στη συνέχεια σε μάλαξη και ενδεχομένως σε έκπλυση, ενώ το pΗ του τελικού βουτύρου δεν πρέπει να υπερβαίνει το 6.
            Διευκρινίζεται ότι, εκτός της βιολογικής ωρίμασης, απαγορεύεται να χρησιμοποιούνται άλλες μέθοδοι για τη μείωση του pH του βουτύρου. Απαγορεύεται επίσης ρητά να προστίθεται συμπυκνωμένο διήθημα γαλακτικής καλλιέργειας και αρωματικής ζύμης κατά την παρασκευή του βουτύρου (μέθοδος NIZO). Η δυνατότητα προσθήκης αλατιού σε ποσότητα που δεν υπερβαίνει τα 2 γραμμάρια ανά 100 γραμμάρια καταργείται λόγω του ότι το θέμα αυτό ρυθμίζεται από τη γενική νομοθεσία.
            Επομένως, το κεφάλαιο «Ενοφθαλμισμός και απόδαρση» των προδιαγραφών διαμορφώνεται ως εξής:
            
               «Ο ενοφθαλμισμός της κρέμας που προορίζεται για την παρασκευή του “Beurre d'Isigny” εκτελείται στη μονάδα παραγωγής βουτύρου το αργότερο 48 ώρες μετά το τέλος της αποκορύφωσης, και το αργότερο 72 ώρες μετά την παραλαβή του γάλακτος, και σε θερμοκρασία που κυμαίνεται από 9 έως 15 °C. Η κρέμα υποβάλλεται σε βιολογική ωρίμαση επί τουλάχιστον 12 ώρες σε θερμοκρασία που κυμαίνεται από 9 ° έως 15 °C πριν “κτυπηθεί” (απόδαρση) σε βουτυροποιητική μηχανή συνεχούς λειτουργίας ή σε βουτυροκάδη. Οι κόκκοι βουτύρου στη συνέχεια μαλάσσονται και ενδεχομένως πλένονται. Στο τέλος της επεξεργασίας, το pH του βουτύρου πρέπει να μην υπερβαίνει το 6.
               Κατά τη διάρκεια της μάλαξης απαγορεύεται να χρησιμοποιούνται μέθοδοι για την αύξηση της περιεκτικότητας σε στερεό υπόλειμμα χωρίς λίπος, ιδίως η προσθήκη γαλακτικών καλλιεργειών και ενζύμων. Επίσης, απαγορεύεται να χρησιμοποιούνται άλλες μέθοδοι, πέραν της βιολογικής ωρίμασης, για τη μείωση του pH του βουτύρου, ιδίως η προσθήκη συμπυκνωμένου διηθήματος γαλακτικής καλλιέργειας και αρωματικής ζύμης κατά την παρασκευή του βουτύρου (μέθοδος NIZO).
               Επιτρέπεται η προσθήκη αλατιού στο βούτυρο, εντός των ορίων που προβλέπει η νομοθεσία.».
            
            Διευκρινίζεται επίσης ότι το «Beurre d'Isigny» μπορεί να υποβληθεί σε ειδική επεξεργασία ώστε να αποκτήσει τη δομή που απαιτείται για τη χρήση του στην αρτοποιία και τη ζαχαροπλαστική.
            
               «Το “Beurre d'Isigny” μπορεί να υποβληθεί σε φυσική επεξεργασία κρυστάλλωσης ώστε να αποκτήσει εύπλαστη δομή και μηχανική αντοχή, καθώς και ανθεκτικότητα στην τήξη (βούτυρο για ζύμη σφολιάτα), για να χρησιμοποιείται ως πρώτη ύλη σε παρασκευάσματα διατροφής, μεταξύ άλλων σε προϊόντα αρτοποιίας-ζαχαροπλαστικής».
            
            Η διαδικασία αυτή είναι αναγκαία επειδή το σημείο τήξης του βουτύρου εμφανίζει μεγάλες διαφοροποιήσεις ανάλογα με τις εποχές: το βούτυρο είναι μαλακότερο το καλοκαίρι και σκληρότερο τον χειμώνα. Η εν λόγω διαφοροποίηση του σημείου τήξης οφείλεται σε διαφορά της σύνθεσης των λιπαρών ουσιών σε λιπαρά οξέα. Η φυσική επεξεργασία του βουτύρου συμβάλλει στην εξάλειψη αυτής της μεταβλητότητας, διασφαλίζοντας τη σταθερή σύσταση του προϊόντος καθ' όλη τη διάρκεια του έτους. Χάρη σ' αυτήν την αλλαγή που επέρχεται στην υφή του, το βούτυρο γίνεται κατάλληλο για την παρασκευή φύλλων ζύμης. Η διαδικασία αυτή δεν αλλάζει με κανέναν τρόπο τη γεύση του βουτύρου. Η διαδικασία αυτή εφαρμοζόταν ήδη όταν καταχωρίστηκε η ΠΟΠ «Beurre d'Isigny» αλλά δεν διευκρινιζόταν στις καταχωρισμένες προδιαγραφές του προϊόντος. Τα προϊόντα αρτοποιίας-ζαχαροπλαστικής που παράγονται με το βούτυρο αυτό αναδεικνύουν με διαφορετικό τρόπο όλα τα ποιοτικά χαρακτηριστικά του βουτύρου ΠΟΠ «Beurre d'Isigny».
            Η συσκευασία περιγράφεται αναλυτικά ώστε να διευκρινιστούν ορισμένες πρακτικές. Προστίθεται ότι το βούτυρο που συσκευάζεται σε μονάδες συσκευασίας βάρους 1 έως 25 kg κατ' ανώτατο όριο μπορεί να διατηρηθεί το πολύ δώδεκα μήνες σε απλή ή βαθιά κατάψυξη. Το βούτυρο τοποθετείται σε θαλάμους απλής ή βαθιάς κατάψυξης το αργότερο εντός 10 ημερών από το στάδιο της ειδικής επεξεργασίας του, αν πρόκειται για βούτυρο που έχει υποβληθεί στην εν λόγω επεξεργασία, και εντός 30 ημερών από την παρασκευή του, αν πρόκειται για βούτυρο που δεν έχει υποβληθεί σε επεξεργασία. Ως εκ τούτου, η θερμοκρασία στην οποία διατηρείται το βούτυρο πρέπει να κυμαίνεται από -18 έως -23 °C.
            Η απλή κατάψυξη του βουτύρου που έχει συσκευαστεί σε πλάκες του 1 kg και σε περιέκτες άνω των 10 kg έρχεται να ικανοποιήσει την επιθυμία ορισμένων επιχειρήσεων της βιομηχανίας τροφίμων (αρτοποιία, ζαχαροπλαστική, μπισκοτοποιία), οι οποίες αναζητούν βούτυρα η σύσταση των οποίων εμφανίζει ορισμένα ιδιαίτερα χαρακτηριστικά που συνδέονται με την περίοδο παραγωγής. Η απλή ή βαθιά κατάψυξη επί 12 μήνες κατ' ανώτατο όριο δεν αλλοιώνει τα οργανοληπτικά χαρακτηριστικά του βουτύρου. Μάλιστα, η κοινή αυτή πρακτική που χρησιμοποιείται κατά κόρον στη γαλακτοβιομηχανία έχει ήδη αποδειχθεί αποτελεσματική σε ό,τι αφορά τη διατήρηση και την προστασία των οργανοληπτικών χαρακτηριστικών.
            Όσον αφορά τη συσκευασία του βουτύρου, προστίθεται ότι η μέγιστη μονάδα πώλησης ορίζεται σε 25 kg κατ' ανώτατο όριο. Η διάταξη αυτή συνάδει με την παράδοση της συσκευασίας του «Beurre d'Isigny» σε μεγάλους περιέκτες (μοιάζουν με τα βαρέλια τροφίμων των 20 έως 200 λίτρων που χρησιμοποιούνταν τον 18ο και τον 19ο αιώνα). Ωστόσο, οι συσκευασίες βουτύρου που μεταφέρονται μεταξύ των εργαστηρίων παρασκευής εντός της γεωγραφικής περιοχής επιτρέπεται να έχουν μεγαλύτερο βάρος.
            Η διάταξη των προδιαγραφών έχει ως εξής:
            
               «Το προϊόν “Beurre d'Isigny” συσκευάζεται σε μονάδες πώλησης των οποίων το βάρος δεν υπερβαίνει τα 25 κιλά. Εντός της οριοθετημένης γεωγραφικής περιοχής, οι συσκευασίες βουτύρου που μεταφέρονται μεταξύ των εργαστηρίων παρασκευής επιτρέπεται να έχουν μεγαλύτερο βάρος.
               Το “Beurre d'Isigny” μπορεί να διατηρηθεί σε απλή ή βαθιά κατάψυξη σε θερμοκρασία από -18 έως -23 °C, μόνο εφόσον είναι συσκευασμένο σε μονάδα πώλησης με βάρος που κυμαίνεται από 1 τουλάχιστον κιλό έως 25 κιλά κατ' ανώτατο όριο, και επί 12 μήνες κατ ‘ανώτατο όριο. Το βούτυρο τοποθετείται σε θαλάμους απλής ή βαθιάς κατάψυξης το αργότερο 10 ημέρες μετά την παρασκευή του, αν πρόκειται για βούτυρο που έχει υποβληθεί σε ειδική επεξεργασία, και το αργότερο 30 ημέρες μετά την παρασκευή του, αν πρόκειται για βούτυρο που δεν έχει υποβληθεί σε ειδική επεξεργασία.».
            
            Οι κανόνες αυτοί περιλαμβάνονται εν μέρει στο σημείο 3.5 του ενιαίου εγγράφου «Κανόνες σχετικά με τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η ονομασία».
            5.5.   
                  Κεφάλαιο «Δεσμός»
               
            
            Το κεφάλαιο των προδιαγραφών «Δεσμός με τη γεωγραφική περιοχή» αναδιατυπώνεται στο σύνολό του με σκοπό να καταδειχθεί καλύτερα ο δεσμός μεταξύ του «Beurre d'Isigny» και της γεωγραφικής του περιοχής, χωρίς ωστόσο να επέλθουν ουσιαστικές τροποποιήσεις όσον αφορά τον δεσμό. Η νέα περιγραφή του δεσμού αναδεικνύει τις συνθήκες παραγωγής του γάλακτος, και ιδίως το γεγονός ότι η διατροφή που βασίζεται στη βέλτιστη δυνατή χρησιμοποίηση του χόρτου, σε συνδυασμό με τις παρατεταμένες περιόδους βόσκησης, διασφαλίζει την ποιότητα των λιπαρών ουσιών του γάλακτος που είναι κατάλληλο για την παρασκευή του βουτύρου «beurre d'Isigny» για την οποία απαιτείται ιδιαίτερη τεχνογνωσία. Με την ευκαιρία αυτή, απαλείφθηκε επίσης η αναφορά στη μεγάλη περιεκτικότητα του «Beurre d'Isigny» σε ελαϊκό οξύ, διότι θεωρείται ότι δεν αποτελεί ιδιαίτερο χαρακτηριστικό του προϊόντος.
            Στο σημείο «Ιδιαίτερα χαρακτηριστικά της γεωγραφικής περιοχής» επαναλαμβάνονται οι φυσικοί παράγοντες της γεωγραφικής περιοχής, καθώς και οι ανθρώπινοι παράγοντες, ενώ παράλληλα συνοψίζονται οι ιστορικές πτυχές και υπογραμμίζεται η ειδική τεχνογνωσία.
            Στο σημείο «Ιδιαίτερα χαρακτηριστικά του προϊόντος» προβάλλονται ορισμένα στοιχεία που έχουν ενσωματωθεί στην περιγραφή του προϊόντος.
            Τέλος, στο σημείο «Αιτιώδης σχέση» εξηγούνται οι αλληλεπιδράσεις μεταξύ των φυσικών και ανθρωπίνων παραγόντων και του προϊόντος.
            Ο δεσμός που περιγράφεται στις προδιαγραφές της ΠΟΠ επαναλαμβάνεται στο σημείο 5 του ενιαίου εγγράφου.
            5.6.   
                  Κεφάλαιο «Επισήμανση»
               
            
            Προκειμένου να αποσαφηνιστούν τα στοιχεία που επιτρέπουν την αναγνώριση του προϊόντος από τους καταναλωτές:
            
                        —
                     
                     
                        προστίθεται ότι τα προϊόντα που φέρουν την προστατευόμενη ονομασία προέλευσης πρέπει να φέρουν και ατομική επισήμανση με την ονομασία προέλευσης, και ότι οι χαρακτήρες που χρησιμοποιούνται στην επισήμανση είναι διαστάσεων τουλάχιστον ίσων με τα δύο τρίτα των διαστάσεων των μεγαλύτερων χαρακτήρων που εμφαίνονται στην επισήμανση. Ο κανόνας αυτός δεν ισχύει για την αυτοκόλλητη ετικέτα αν η ονομασία επαναλαμβάνεται σε άλλα σημεία της επισήμανσης·
                     
                  
                        —
                     
                     
                        οι όροι που πρέπει να εμφαίνονται στην αυτοκόλλητη ετικέτα της συσκευασίας τροποποιούνται: αντί για τον όρο «contrôlée» (ελεγχόμενη) αναγράφεται πλέον ο όρος «protégée» (προστατευόμενη). Η επικόλληση της αυτοκόλλητης ετικέτας εκτελείται με ευθύνη της επιχείρησης που είναι υπεύθυνη για τη συγκεκριμένη διαδικασία·
                     
                  
                        —
                     
                     
                        επισημαίνεται ότι το σύμβολο ΠΟΠ της Ευρωπαϊκής Ένωσης τοποθετείται κοντά στην αυτοκόλλητη ετικέτα (δίπλα ή πάνω/κάτω από την αυτοκόλλητη ετικέτα χωρίς να μεσολαβεί άλλη ένδειξη).
                     
                  Η διάταξη σχετικά με την απαγόρευση της χρήσης των λέξεων «Isigny» ή «Isigny-sur-mer» ή οποιωνδήποτε άλλων όρων, γραφικών σχημάτων ή απεικονίσεων που παραπέμπουν σε αυτήν την περιοχή για προϊόντα τα οποία δεν πληρούν τα κριτήρια που ορίζονται στις προδιαγραφές του προϊόντος απαλείφεται, επειδή δεν προκύπτει από τις προδιαγραφές.
            Οι παράγραφοι που ακολουθούν:
            
               «Αυτοκόλλητη ετικέτα με την ένδειξη “Beurre d'Isigny - Appellation d'Origine Contrôlée” ή “Crème d'Isigny - Appellation d'Origine Contrôlée” πρέπει να επικολλάται ή να απεικονίζεται στις συσκευασίες ή στα δοχεία με ευθύνη του ενδιαφερόμενου επαγγελματία.
               Απαγορεύεται να χρησιμοποιούνται οι γεωγραφικές ενδείξεις “Isigny” ή “Isigny-sur-Mer” ή άλλοι όροι, γραφικά σχήματα ή απεικονίσεις που παραπέμπουν σε αυτήν την περιοχή για την εμπορία βουτύρου που δεν έχει παραχθεί, συσκευαστεί και διατεθεί στο εμπόριο σύμφωνα με την απόφαση για την ονομασία.»
            
            αντικαθίστανται από τις ακόλουθες παραγράφους:
            
               «Κάθε συσκευασία του προϊόντος ΠΟΠ “Beurre d'Isigny” που διατίθεται στο εμπόριο φέρει ειδική επισήμανση στην οποία η ονομασία προέλευσης αναγράφεται με χαρακτήρες διαστάσεων ίσων τουλάχιστον με τα δύο τρίτα των διαστάσεων των μεγαλύτερων χαρακτήρων που εμφαίνονται στην επισήμανση.
               Αυτοκόλλητη ετικέτα με την ένδειξη “Beurre d'Isigny - Appellation d'Origine Protégée” πρέπει να επικολλάται ή να απεικονίζεται στις συσκευασίες ή στα δοχεία με ευθύνη της επιχείρησης.
               Το σύμβολο ΠΟΠ της Ευρωπαϊκής Ένωσης εμφαίνεται δίπλα στην αυτοκόλλητη ετικέτα ή πάνω/κάτω από αυτήν χωρίς να μεσολαβεί άλλη ένδειξη. Οι ελάχιστες διαστάσεις της ονομασίας προέλευσης δεν ισχύουν για την αυτοκόλλητη ετικέτα από τη στιγμή που η εν λόγω ονομασία εμφαίνεται ήδη και σε άλλο σημείο της επισήμανσης.».
            
            Η τροποποίηση αυτή αφορά και το σημείο 3.6 του ενιαίου εγγράφου «Κανόνες σχετικά με τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η ονομασία».
            5.7.   
                  Κεφάλαιο «Άλλο»
               
            
            Στο κεφάλαιο «Αρμόδια υπηρεσία του κράτους μέλους», επικαιροποιείται η διεύθυνση του INAO.
            Στο κεφάλαιο «Αιτούσα ομάδα», επικαιροποιούνται τα στοιχεία επικοινωνίας της ομάδας.
            Στο κεφάλαιο των προδιαγραφών «Στοιχεία του οργανισμού ελέγχων», επικαιροποιούνται η ονομασία και τα στοιχεία επικοινωνίας των επίσημων οργανισμών. Στο κεφάλαιο αυτό αναφέρονται τα στοιχεία επικοινωνίας των αρμόδιων για τον έλεγχο αρχών στη γαλλική επικράτεια: Το Εθνικό Ινστιτούτο Προέλευσης και Ποιότητας (IΝΑΟ) και η Γενική Διεύθυνση Ανταγωνισμού, Κατανάλωσης και Καταστολής της Απάτης (DGCCRF). Προστίθεται ότι η ονομασία και τα στοιχεία επικοινωνίας του οργανισμού πιστοποίησης είναι διαθέσιμα στον ιστότοπο του ΙΝΑΟ και στη βάση δεδομένων της Ευρωπαϊκής Επιτροπής.
            Στις προδιαγραφές του προϊόντος προστίθεται το κεφάλαιο «Εθνικές απαιτήσεις». Στο κεφάλαιο αυτό παρουσιάζονται με τη μορφή πίνακα τα βασικά σημεία που πρέπει να ελέγχονται, οι σχετικές τιμές αναφοράς και η μέθοδος αξιολόγησής τους.
            ΕΝΙΑΙΟ ΕΓΓΡΑΦΟ
            «Beurre d'Isigny»
            
               Αριθ. ΕΕ: PDO-FR-0138-AM01 – 19.10.2017
            
            
               ΠΟΠ ( X ) ΠΓΕ ( )
            
            1.   Ονομασία/-ες
            
            «Beurre d'Isigny»
            2.   Κράτος μέλος ή τρίτη χώρα
            
            Γαλλία
            3.   Περιγραφή του γεωργικού προϊόντος ή τροφίμου
            
            3.1.   Τύπος προϊόντος
            
            Κλάση 1.5. Έλαια και λίπη (βούτυρο, μαργαρίνη, λάδι κ.λπ.)
            3.2.   Περιγραφή του προϊόντος για το οποίο ισχύει η ονομασία υπό 1
            
            Το φυσικό χρώμα του βουτύρου «Beurre d'Isigny» είναι υπόλευκο έως χρυσοκίτρινο. Η κρεμώδης υφή του το καθιστά ιδιαίτερα κατάλληλο για επάλειψη. Αναδίδει συχνά αρώματα νωπής κρέμας γάλακτος και φουντουκιού. Μπορεί να υποβληθεί σε ειδική επεξεργασία ώστε να καταστεί κατάλληλο για την παρασκευή φύλλων ζύμης σφολιάτας και μπορεί να αλατιστεί.
            Η περιεκτικότητα σε λιπαρά υπερβαίνει το 82 % για ανάλατο βούτυρο και το 80 % για το αλατισμένο βούτυρο.
            3.3.   Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα)
            
            Για να διασφαλιστεί ο στενός δεσμός μεταξύ της περιοχής και του προϊόντος με την κατανάλωση χόρτου που προέρχεται από τη γεωγραφική περιοχή, οι αγελάδες γαλακτοπαραγωγής βόσκουν επί τουλάχιστον 7 μήνες του έτος, και κάθε εκμετάλλευση περιλαμβάνει τουλάχιστον 0,35 εκτάρια χορτολιβαδικής έκτασης ανά αρμεγόμενη αγελάδα γαλακτοπαραγωγής, από τα οποία τουλάχιστον τα 0,20 εκτάρια είναι προσβάσιμα από τις εγκαταστάσεις αρμέγματος ή τουλάχιστον τα 0,10 εκτάρια είναι προσβάσιμα από τις εγκαταστάσεις αρμέγματος, ενώ παράλληλα χορηγείται και νωπή χορτονομή. Κάθε εκμετάλλευση πρέπει να διαθέτει κύρια χορτολιβαδική έκταση που καλύπτεται με χόρτο σε ποσοστό τουλάχιστον 50 %.
            Οι ζωοτροφές των αγελάδων γαλακτοπαραγωγής δεν μπορούν να προέρχονται εξολοκλήρου από τη γεωγραφική περιοχή. Για την ακρίβεια, οι πρωτεϊνικές ανάγκες των αγελάδων γαλακτοπαραγωγής δεν μπορούν να καλύπτονται πάντα από τις εκτάσεις που καλλιεργούνται στην περιοχή αυτή. Επιπλέον, η προέλευση των πρώτων υλών που συνθέτουν τις συμπληρωματικές ζωοτροφές δεν μπορεί να είναι εγγυημένη. Το βασικό σιτηρέσιο του κοπαδιού που αποτελείται από χορτονομές παράγεται σε ποσοστό 80 % στη γεωγραφική περιοχή (υπολογίζεται με βάση την ξηρά ουσία και σε ετήσια βάση). Αν ληφθεί υπόψη ότι το βασικό σιτηρέσιο αποτελεί περίπου το 70 % του συνόλου της διατροφής των αγελάδων γαλακτοπαραγωγής, το μερίδιο των ζωοτροφών που προέρχονται από την περιοχή υπολογίζεται περίπου σε ποσοστό τουλάχιστον 56 %.
            Το χόρτο, στις διάφορες μορφές του, αποτελεί τουλάχιστον το 40 % του βασικού σιτηρεσίου κατά μέσο όρο κατά τους επτά τουλάχιστον μήνες βόσκησης και τουλάχιστον το 20 % καθημερινά τους υπόλοιπους μήνες του έτους. Η χορήγηση συμπληρωματικών ζωοτροφών περιορίζεται σε 1 800 kg ανά αγελάδα του κοπαδιού και ανά ημερολογιακό έτος.
            Οι χορτονομές που επιτρέπεται να χρησιμοποιούνται είναι οι εξής: χόρτο, αραβόσιτος, σιτηρά, μη ώριμες πρωτεϊνούχες καλλιέργειες (ολόκληρο το φυτό), άχυρο, μηδική (όλο το φυτό σε νωπή ή διατηρημένη μορφή), καθώς και κτηνοτροφικά τεύτλα, ριζωματώδη λαχανικά και αφυδατωμένη πούλπα ζαχαρότευτλων.
            Τόσο στο βασικό σιτηρέσιο όσο και στα συμπληρώματα διατροφής απαγορεύεται να χρησιμοποιούνται λάχανο, γογγυλοκράμβη, αγριογογγύλη, αγριοκράμβη σε νωπή μορφή, ουρία και τα παράγωγά της.
            Στα συμπληρώματα διατροφής απαγορεύεται να χρησιμοποιούνται οι ακόλουθες πρώτες ύλες:
            
                        —
                     
                     
                        Φοινικέλαιο, αραχιδέλαιο, ηλιέλαιο και ελαιόλαδο, ως έχουν ή ισομερή τους.
                     
                  
                        —
                     
                     
                        Προϊόντα γάλακτος και προϊόντα τους
                     
                  
                        —
                     
                     
                        Προϊόντα χερσαίων ζώων και προϊόντα αυτών
                     
                  
                        —
                     
                     
                        Ψάρια και άλλα υδρόβια ζώα και προϊόντα τους εκτός του μουρουνέλαιου
                     
                  
                        —
                     
                     
                        Διάφορα εκτός από τις μελάσες γλυκόζης.
                     
                  Στη μονάδα παρασκευής, το γάλα κάθε συλλογής που χρησιμοποιείται για την παρασκευή του «Beurre d'Isigny» προέρχεται από συνολικό κοπάδι που αποτελείται κατά τουλάχιστον 30 % από αγελάδες γαλακτοπαραγωγής της νορμανδικής φυλής. Ως συλλογή ορίζεται το σύνολο του γάλακτος που συλλέγεται και χρησιμοποιείται από τον παρασκευαστή εντός 48 ωρών.
            Η συλλογή εκτελείται το αργότερο ανά 48 ώρες μετά το πρώτο άρμεγμα. Το γάλα που συλλέγεται στις εκμεταλλεύσεις μεταφέρεται απευθείας στο εργαστήριο αποκορύφωσης χωρίς μεταφόρτωση. Κατά την παραλαβή, η οξύτητα του νωπού γάλακτος κυμαίνεται μεταξύ 14 και 16 °Dornic, δηλαδή μεταξύ pH 6,6 και pH 6,85.
            Η ελάχιστη περιεκτικότητα σε λιπαρές ουσίες της κρέμας που προορίζεται για την παρασκευή του βουτύρου ανέρχεται σε τουλάχιστον 35 γραμμάρια ανά 100 γραμμάρια προϊόντος. Η κρέμα μειωμένης περιεκτικότητας σε λιπαρές ουσίες, η νωπή κρέμα, η αποστειρωμένη κρέμα και η αποστειρωμένη σε υπερυψηλή θερμοκρασία κρέμα (UHT) δεν μπορούν να χρησιμοποιούνται για την παρασκευή του βουτύρου.
            3.4.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής
            
            Η παραγωγή του γάλακτος και η παρασκευή του βουτύρου εκτελούνται εντός της οριοθετημένης γεωγραφικής περιοχής, όπως ορίζεται στο σημείο 4.
            3.5.   Ειδικοί κανόνες σχετικά με τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η ονομασία
            
            Η ενδεχόμενη κατάψυξη του βουτύρου και η συσκευασία του εκτελούνται εντός της γεωγραφικής περιοχής.
            Η συσκευασία του βουτύρου αποτελεί μάλιστα πολύ σημαντική διαδικασία για τον έλεγχο της ποιότητας των προϊόντων επειδή οι λιπαρές ουσίες είναι ευαίσθητες στην οξείδωση. Η διαδικασία της συσκευασίας πρέπει επομένως να εκτελείται αμέσως μετά το τέλος της παρασκευής. Κατά συνέπεια, η διαδικασία εκτελείται εντός της οριοθετημένης γεωγραφικής περιοχής που παρουσιάζεται στο σημείο 4 και το βούτυρο συσκευάζεται σε μονάδα πώλησης βάρους έως 25 kg.
            Το βούτυρο μπορεί να διατηρηθεί σε απλή ή βαθιά κατάψυξη επί 12 μήνες κατ' ανώτατο όριο, εφόσον είναι συσκευασμένο σε μονάδα πώλησης βάρους από 1 έως και 25 kg. Το βούτυρο τοποθετείται σε θαλάμους απλής κατάψυξης το αργότερο 10 ημέρες μετά την παρασκευή του, αν πρόκειται για βούτυρο που έχει υποβληθεί σε ειδική επεξεργασία, και το αργότερο 30 ημέρες μετά την παρασκευή του, αν πρόκειται για βούτυρο που δεν έχει υποβληθεί σε ειδική επεξεργασία.
            3.6.   Ειδικοί κανόνες σχετικά με την επισήμανση του προϊόντος στο οποίο αναφέρεται η καταχωρισμένη ονομασία
            
            Κάθε συσκευασία του προϊόντος ΠΟΠ «Beurre d'Isigny» που διατίθεται στο εμπόριο φέρει ειδική επισήμανση στην οποία η ονομασία προέλευσης αναγράφεται με χαρακτήρες διαστάσεων ίσων τουλάχιστον με τα δύο τρίτα των διαστάσεων των μεγαλύτερων χαρακτήρων που εμφαίνονται στην επισήμανση.
            Αυτοκόλλητη ετικέτα με την ένδειξη «Beurre d'Isigny - Appellation d'Origine Protégée» πρέπει να επικολλάται ή να απεικονίζεται στις συσκευασίες ή στα δοχεία με ευθύνη της επιχείρησης.
            Το σύμβολο ΠΟΠ της Ευρωπαϊκής Ένωσης εμφαίνεται δίπλα στην αυτοκόλλητη ετικέτα ή πάνω/κάτω από αυτήν χωρίς να μεσολαβεί άλλη ένδειξη. Οι ελάχιστες διαστάσεις της ονομασίας προέλευσης δεν ισχύουν για την αυτοκόλλητη ετικέτα από τη στιγμή που η εν λόγω ονομασία εμφαίνεται ήδη και σε άλλο σημείο της επισήμανσης.
            4.   Συνοπτική οριοθέτηση της γεωγραφικής περιοχής
            
            Η οριοθετημένη γεωγραφική περιοχή εκτείνεται στην επικράτεια των κοινοτήτων των ακόλουθων διοικητικών διαμερισμάτων:
            
               Διοικητικό διαμέρισμα Calvados (82 κοινότητες):
            
            Καντόνι Bayeux, όλες οι κοινότητες εκτός των Chouain, Condé-sur-Seulles, Ellon, Esquay-sur-Seulles, Juaye-Mondaye, Le manoir, Manvieux, Ryes, Tracy-sur-Mer, Vaux-sur-Seulles, Vienne-en-Bessin.
            Καντόνι Trévières, όλες οι κοινότητες εκτός των La Bazoque, Cahagnolles, Cormolain, Foulognes, Litteau, Planquery, Sainte-Honorine-de-Drucy, Sallen.
            
               Διοικητικό διαμέρισμα Μάγχης (93 κοινότητες):
            
            Καντόνι Agon-Coutainville, οι κοινότητες Auxais, Feugères, Gonfreville, Gorges, Marchésieux, Nay, Périers, Raids, Saint-Germain-sur-Sèves, Saint-Martin-d'Aubigny, Saint-Sébastien-de-Raids.
            Καντόνι Bricquebec, οι κοινότητες Etienville, Les Moitiers-en-Bauptois, orglandes.
            Καντόνι Carentan-les-Marais, όλες οι κοινότητες.
            Καντόνι Créances, οι κοινότητες Montsenelle (μόνο η έκταση των πρώην κοινοτήτων Coigny, Prétot-Sainte-Suzanne, Saint-Jores), Le Plessis-Lastelle.
            Καντόνι Pont-Hébert, όλες οι κοινότητες εκτός των Bérigny, Saint-André-de-l'Epine, Saint-Georges-d'Elle, Saint-Germain-d'Elle, Saint-Pierre-de-Semilly.
            Καντόνι Saint-Lô-1, όλες οι κοινότητες εκτός των Agneaux, Le Lorey, Marigny-Le-Lozon (μόνο η έκταση της πρώην κοινότητας Lozon), Le Mesnil-Amey, Saint-Gilles, Saint-Lô.
            Καντόνι Valognes, όλες οι κοινότητες εκτός των Brix, Huberville, Lestre, Lieusaint, Montaigu-la-Brisette, Saint-Germain-de-Tournebut, Saint-Joseph, Saint-Martin-d'Audouville, Saussemesnil, Tamerville, Valognes, Vaudreville, Yvetot-Bocage.
            5.   Δεσμός με τη γεωγραφική περιοχή
            
            Η γεωγραφική περιοχή παραγωγής του «Beurre d'Isigny» έχει τη μορφή ημισελήνου και αποτελείται από ιζηματογενή εδάφη χαμηλού υψομέτρου (< 50m). Η έκταση αυτή, που αποκαλείται Col du Cotentin, αποτελεί αξιόλογη γεωλογική ενότητα η οποία διαμορφώθηκε από τις πολλές αποσύρσεις και επικλύσεις της θάλασσας. Σε αντίθεση με τις πεδινές περιοχές που αποτελούνται από παράκτια και αλλουβιακά έλη τα οποία έχουν αποξηρανθεί αλλά εξακολουθούν να πλημμυρίζουν, οι δασώδεις ορεινές περιοχές αποτελούνται από ασβεστολιθικά υψίπεδα και νησίδες και από αργιλώδεις και πετρώδεις χαμηλούς λόφους στα ανατολικά. Το έδαφος χαρακτηρίζεται κυρίως από τη σημασία των αλλουβιακών θαλάσσιων αποθέσεων (ιλυώδης άμμος) και ποτάμιων αποθέσεων που εντοπίζονται κυρίως στον κόλπο Veys και στις κοιλάδες των ποταμών που εκβάλλουν στην περιοχή.
            Το κλίμα του Col du Cotentin χαρακτηρίζεται εύκρατο ωκεάνιο καθώς το ύψος των βροχοπτώσεων αγγίζει περίπου τα 800 mm, οι ημέρες των βροχοπτώσεων κατανέμονται ισομερώς μέσα στο έτος και υπερβαίνουν τις 170, οι καλοκαιρινοί μήνες είναι δροσεροί και οι χειμώνες μάλλον ήπιοι, ενώ οι διακυμάνσεις της θερμοκρασίας είναι μικρότερες από ό,τι στο Saint-Lô ή στο Caen. Αυτό το υγρό, ομιχλώδες και ήπιο κλίμα είναι ομοιογενές λόγω της απουσίας αναγλύφου. Ο Ατλαντικός Ωκεανός επηρεάζει επίσης το τοπικό κλίμα μέσω των αλατούχων σταγονιδίων του που «λούζουν» τους λειμώνες της περιοχής.
            Η περιοχή Col du Cotentin είναι μία από τις σημαντικότερες χορτολιβαδικές εκτάσεις, η οποία υπήρχε πριν εκδηλωθεί το κύμα μετατροπής των καλλιεργούμενων εκτάσεων σε λιβάδια το 1800. Οι κτηνοτρόφοι ανέδειξαν τις χορτολιβαδικές εκτάσεις του Isigny οι οποίες είχαν χαρακτηριστεί το 1874 από τον νορμανδικό σύνδεσμο ως «πλούσιοι βοσκότοποι, στους οποίους ρέει άφθονη κρέμα γάλακτος και βούτυρο».
            Από τα μέσα του 19ου αιώνα οι κτηνοτρόφοι του Contentin προασπίζονται την καθαρότητα της φυλής Cotentine, η οποία θα αναδειχθεί στο βασικό είδος της νορμανδικής φυλής, κυρίως λόγω των γαλακτοπαραγωγικών ικανοτήτων της τοπικής αυτής φυλής. Ωστόσο, αυτό το χαρακτηριστικό του «λίκνου της φυλής» επηρεάζει αρνητικά τους κτηνοτρόφους της περιοχής, οι οποίοι αργούν να αξιοποιήσουν τις προηγμένες μεθόδους της τεχνητής γονιμοποίησης και στρέφονται στην παραγωγική και ομοιογενή φυλή Prim'Holstein.
            Ο πληθυσμός του Col du Cotentin συνειδητοποίησε πολύ γρήγορα ότι η αξιοποίηση του χόρτου από το κοπάδι γαλακτοπαραγωγής συσχετίζεται άμεσα με την αξιοποίηση του γάλακτος μέσω της επεξεργασίας και της εμπορίας της κρέμας.
            Οι λειμώνες εξακολουθούν ακόμα και σήμερα να αποτελούν τη βάση της διατροφής των αγελάδων γαλακτοπαραγωγής, οι οποίες επί επτά τουλάχιστον μήνες βόσκουν και τους υπόλοιπους μήνες του έτους καταναλώνουν χορτονομή που τους χορηγείται. Η προσκόλληση των παραγωγών στη νορμανδική φυλή, η οποία παράγει εξαιρετικό βούτυρο χάρη στο πλούσιο σε λιπαρές ουσίες και πρωτεΐνες γάλα της, διασφαλίζει τη σημαντική παρουσία της φυλής αυτής στη γεωγραφική περιοχή.
            Η τεχνογνωσία παρασκευής συνίσταται στη συντήρηση του νωπού γάλακτος μέσω του ελέγχου της ψύξης από το αγρόκτημα μέχρι τη μονάδα παραγωγής βουτύρου, στην τακτική συλλογή, στην εφαρμογή της βιολογικής ωρίμασης που συνδέεται με τον έλεγχο της χλωρίδας ζυμομυκήτων μέσω της παστερίωσης του γάλακτος, μετά την οποία ακολουθούν ο ενοφθαλμισμός, η αποκορύφωση και τέλος η απόδαρση.
            Το βούτυρο «Beurre d'Isigny» είναι κρεμώδες, ιδιαίτερα κατάλληλο για επάλειψη. Μετά την ειδική επεξεργασία του είναι συμπαγές και εύπλαστο ενώ η μάζα του δεν είναι λιπαρή ούτε κολλώδης και δεν θραύεται. Το χρώμα του είναι ομοιόμορφο: υπόλευκο το χειμώνα έως χρυσοκίτρινο κατά τη διάρκεια της περιόδου βόσκησης, αναδίδει νότες φρεσκάδας που θυμίζουν κρέμα γάλακτος. Η λεπτή του γεύση μπορεί να συνοδεύεται από νότες φουντουκιού.
            Η ομοιόμορφη κατανομή των βροχοπτώσεων μέσα στο έτος και οι ήπιες θερμοκρασίες, ακόμα και τον χειμώνα, αποδίδονται στη γεωγραφική θέση (εγγύτητα της θάλασσας) και στη μορφολογία του εδάφους (απουσία αναγλύφου) της γεωγραφικής περιοχής. Τα στοιχεία αυτά ευνοούν τη βλάστηση του χόρτου σε όλη τη διάρκεια του έτους, όπως και την παρατεταμένη περίοδο βόσκησης των ζώων. Τα αργιλοασβεστώδη εδάφη, τα οποία σχηματίστηκαν πρόσφατα από θαλάσσιους προσχωσιγενείς σχηματισμούς και είναι ιδιαίτερα πλούσια σε ανόργανα άλατα, συντελούν στον μεγάλο πλούτο αυτών των λειμώνων, ενώ τα ιλυώδη εδάφη που καλύπτουν τις ορεινές περιοχές διαδραματίζουν σημαντικό ρυθμιστικό ρόλο όσον αφορά την υγρασία, ευνοώντας την κανονική βλάστηση του χόρτου.
            Η ποιότητα των λιπαρών ουσιών του γάλακτος της γεωγραφικής περιοχής οφείλεται στην κατανάλωση χόρτου, το οποίο παρέχει τόσο τις οργανοληπτικές ιδιότητες του προϊόντος της ονομασίας προέλευσης όσο και την αναμενόμενη κρεμώδη υφή, αλλά και στην κατανάλωση χορτονομών μεγαλύτερης ενεργειακής αξίας, οι οποίες ευνοούν τη δημιουργία μεγάλων λιποσφαιριδίων που επιτρέπουν τη συγκράτηση των προερχόμενων από το χόρτο αρωματικών συστατικών του γάλακτος.
            Ως εκ τούτου, το βούτυρο «Beurre d'Isigny» χαρακτηρίζεται από τη βέλτιστη δυνατή αξιοποίηση του χόρτου της περιοχής καθώς, αφενός, η περίοδος βόσκησης είναι μεγάλη για το κοπάδι γαλακτοπαραγωγής, αφετέρου, τη χειμερινή περίοδο διανέμεται διατηρημένη χορτονομή σε συνδυασμό με άλλους είδους ξηρές χορτονομές. Μάλιστα, η μεταφορά χορτονομών από τις πεδινές περιοχές στις ορεινές περιοχές και η διατήρησή τους συνιστά παραδοσιακή πρακτική λόγω της γεωγραφικής θέσης των αγροκτημάτων, τα οποία βρίσκονται κατά πλειονότητα στις ορεινές περιοχές αλλά διαθέτουν βοσκότοπους και στις πεδινές περιοχές.
            Χάρη στη διατροφή αυτών των ζώων, που ανήκουν εν μέρει στη νορμανδική φυλή, παράγεται ποιοτικό γάλα, οι λιπαρές ουσίες του οποίου προσδίδουν στο προϊόν την εξαιρετική κρεμώδη υφή του.
            Άλλωστε, η παρουσία καροτενοειδών στο παχύ χόρτο των βοσκοτόπων της περιοχής ευνοεί το φυσικό χρυσαφί χρώμα του βουτύρου κατά την περίοδο βόσκησης.
            Ο σεβασμός στις παραδοσιακές συνήθειες κατά την παραγωγή του βουτύρου, όπως μεταξύ άλλων η μη προσθήκη αρωμάτων και γαλακτικού οξέος, η χρήση ωριμασμένης κρέμας και η απόδαρση, συμβάλλει σε μεγάλο βαθμό στην ανάδειξη των χαρακτηριστικών της πρώτης ύλης που προέρχεται από τα κοπάδια γαλακτοπαραγωγής. Η διατήρηση των εμπορικών δεσμών με το δίκτυο των γαλακτοκομείων της εθνικής επικράτειας, με τον χώρο της τοπικής εστίασης και με τις αγορές εξαγωγών εξηγεί άλλωστε την επιτυχία των παραγωγικών αυτών δραστηριοτήτων.
            
               Παραπομπή στη δημοσίευση των προδιαγραφών
            
            (άρθρο 6 παράγραφος 1 δεύτερο εδάφιο του παρόντος κανονισμού)
            https://info.agriculture.gouv.fr/gedei/site/bo-agri/document_administratif-ba1010a1-bc3a-4468-a1d2-7578d8fd5494